I Aalborg blev der onsdag sat shelters op til de hjemløse. Det er Hus Forbi, som monterer de midlertidige halvtage på byens bænke. Det skal give aalborgenserne en idé om, hvordan det er at bo på gaden. - Jeg synes, at alle mennesker har et ansvar for at hjælpe. Om det så er Røde Kors eller Hus Forbi, siger Jimmy Rohde, der er salgskonsulent i Hus Forbi . Hus Forbi arrangerer i hver måned forskellige projekter i anledning af foreningens 20-års-jubilæum. Og i denne måned handler det altså om at give de hjemløse tag over hovedet. Dog er Henrik Kromann Hansen ikke helt sikker på, at shelteret kan holde ham tør. - Jeg har ikke de helt store forventninger til at få ly, men jeg tror helt sikkert at det skaber noget opmærksomhed. Der er jo massere af mennesker på gaden, så jeg håber da, de kommer over til en lille snak, siger den tidligere hjemløse Henrik Kromann Hansen. Projektet begynder i Aalborg, men herfra spreder det sig løbende rundt i landet til i alt ti byer.

Referat:
I løbet af oktober måned sætter Hus Forbi halvtage på byens bænke. Halvtagene skal gøre aalborggenserne opmærksomme på byens hjemløse